title: 2013/550/EU: Az Európai Parlament határozata ( 2013. április 17. ) az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, IX. szakasz – Európai adatvédelmi biztos

text:
               16.11.2013

               HU

               Az Európai Unió Hivatalos Lapja

               L 308/136

      AZ EURÓPAI PARLAMENT HATÁROZATA

   (2013. április 17.)
   az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, IX. szakasz – Európai adatvédelmi biztos
   (2013/550/EU)
   AZ EURÓPAI PARLAMENT,

               —

               tekintettel az Európai Unió 2011-es pénzügyi évre szóló általános költségvetésére (1),

               —

               tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0232/2012) (2),

               —

               tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0095/2013),

               1.

               mentesítést ad az európai adatvédelmi biztos számára az európai adatvédelmi biztos 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, és az európai adatvédelmi biztosnak és gondoskodjon az Európai Unió Hivatalos Lapjában való közzétételükről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 68., 2011.3.15.

      (2)  HL C 348., 2012.11.14., 1. o.

      (3)  HL C 344., 2012.11.12., 1. o.

      (4)  HL C 348., 2012.11.14., 130. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Unió 2011-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IX. szakasz – Európai adatvédelmi biztos
      AZ EURÓPAI PARLAMENT,

                  —

                  tekintettel az Európai Unió 2011-es pénzügyi évre szóló általános költségvetésére (1),

                  —

                  tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0232/2012) (2),

                  —

                  tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0095/2013),

                  1.

                  örömmel veszi tudomásul a Számvevőszék azon megállapítását, hogy a 2011. december 31-én véget ért évben az európai adatvédelmi biztos („adatvédelmi biztos”) igazgatási és egyéb kiadásaira fordított összes kifizetések lényeges hibától mentesek voltak, és hogy a megvizsgált, az igazgatási és egyéb kiadásokat felügyelő és ellenőrző rendszerek eredményesen működtek;

                  2.

                  elégedetten nyugtázza, hogy a 2011-es pénzügyi évre vonatkozó éves jelentésében a Számvevőszék megállapította, hogy az adatvédelmi biztos tekintetében az emberi erőforrásokhoz és a beszerzésekhez kapcsolódóan ellenőrzött területeken nem tárt fel lényeges hiányosságokat;

                  3.

                  csatlakozik a Számvevőszék ajánlásaihoz, és azt tanácsolja az adatvédelmi biztosnak, hogy valamennyi alkalmazottjától kérje rendszeres alapon, ideális esetben évente a személyes adataikat megerősítő dokumentumok benyújtását, és vezessen be rendszert e dokumentumok időben történő felülvizsgálatára;

                  4.

                  örömmel veszi tudomásul a Számvevőszék megjegyzését a juttatások jobb igazgatása terén elért haladásról, akárcsak annak megállapítását, hogy a megtett intézkedések hatékonynak bizonyultak; üdvözli, hogy az adatvédelmi biztos továbbra is javítani szeretné a megfelelő időben történő nyomon követés és ellenőrzés rendszerét;

                  5.

                  tudomásul veszi, hogy a Számvevőszék ellenőrzése megmutatta, hogy az adatvédelmi biztos által 2010-ben a juttatások kezelésének javítására hozott intézkedések eredményesek voltak; kéri az adatvédelmi biztost, hogy továbbra is kísérje figyelemmel és javítsa a teljesítményszinteket;

                  6.

                  megállapítja, hogy 2011-ben az adatvédelmi biztos hivatala összesen 7 564 137 EUR összegű kötelezettségvállalási előirányzattal rendelkezett (2010-ben 7 104 351 EUR), és hogy ezen előirányzatok végrehajtási aránya 89,31 %-os volt (2010-ben 82,73 %); ezt pozitív fejleménynek tekinti, de további erőfeszítéseket kér a végrehajtási arány javítására, illetve kéri a végrehajtott változások nyomon követését; azt várja, hogy a következő évben a lekötések aránya meghaladja a 90 %-ot;

                  7.

                  hangsúlyozza, hogy az adatvédelmi biztos költségvetése csupán igazgatási kiadásokból áll; megállapítja, hogy az intézménynél dolgozó személyekkel kapcsolatos kiadások végrehajtási aránya 75,63 % (1. cím), míg az épületekkel, bútorokkal, berendezéssel kapcsolatos és a különböző működési kiadásoké 73,38 % (2. cím); megállapítja, hogy a két címnél a költségek teljes kifizetése után a végrehajtási arány 2011-ben 85,03 % volt;

                  8.

                  felhívja az adatvédelmi biztost, hogy az éves költségvetést úgy tervezze meg, hogy az jobban megfeleljen az adatvédelmi biztos igényeinek; felhívja az adatvédelmi biztost, hogy javítsa éves költségvetése végrehajtását;

                  9.

                  megismétli azon kérését, hogy tájékoztatást kaphasson a 2010. évi létszámterv eredményeiről és a Parlament ajánlásait követően a következő éves tevékenységi jelentésbe foglalt intézkedésekről;

                  10.

                  üdvözli az adatvédelmi biztos 13 brüsszeli székhelyű uniós intézményről és szervről szóló vizsgálati jelentését, amelyben azt ellenőrizte, hogy az uniós intézmények hatékonyan és átfogóan tájékoztatják-e a nyilvánosságot a videokamerás megfigyelésről; javasolja ezen információk és a bevált gyakorlatok megosztását a nemzeti adatvédelmi hatóságokkal;

                  11.

                  felkéri az adatvédelmi biztost, hogy következő éves tevékenységi jelentésébe foglalja bele az év folyamán kért, igénybe nem vett tolmácsolási szolgáltatások arányát;

                  12.

                  azt reméli, hogy a kiemelt teljesítménymutatók meghatározására szolgáló rendszer és a 2012-ben kidolgozott, összehasonlító teljesítményértékelési rendszerre vonatkozó terv már teljes mértékben működik; azt várja, hogy a következő évi éves tevékenységi jelentés részletesen értékelje az e rendszer révén elért előrelépéseket;

                  13.

                  tájékoztatást kér a Parlament mentesítési állásfoglalásaiban foglalt ajánlások nyomon követéséről;

                  14.

                  felhívja az adatvédelmi biztost, hogy a következő éves tevékenységi jelentése egy átfogó táblázatot is tartalmazzon az adatvédelmi biztos rendelkezésére álló minden emberi erőforrásról, kategóriánként, besorolási fokozatonként, nemenként, a szakképzésben való részvétel és állampolgárság szerint; üdvözli az éves jelentésben a képzésről adott tájékoztatást;

                  15.

                  általában kéri a Számvevőszéket, hogy az adatvédelmi biztos pénzgazdálkodásának eredményességét továbbra is ellenőrizze, különös tekintettel arra, hogy az adatvédelmi biztos feladatai elvégzéséhez mennyire gazdaságosan, hatékonyan és eredményesen használja fel az előirányzatokat.

         (1)  HL L 68., 2011.3.15.

         (2)  HL C 348., 2012.11.14., 1. o.

         (3)  HL C 344., 2012.11.12., 1. o.

         (4)  HL C 348., 2012.11.14., 130. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.


title: 2008/528/EK: Az Európai Parlament határozata ( 2007. április 24. ) az Európai Tengerbiztonsági Ügynökség 2005-ös pénzügyi évre vonatkozó elszámolása lezárásáról

text:
               15.7.2008

               HU

               Az Európai Unió Hivatalos Lapja

               L 187/154

      AZ EURÓPAI PARLAMENT HATÁROZATA

   (2007. április 24.)
   az Európai Tengerbiztonsági Ügynökség 2005-ös pénzügyi évre vonatkozó elszámolása lezárásáról
   (2008/528/EK)
   AZ EURÓPAI PARLAMENT,
   tekintettel az Európai Tengerbiztonsági Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Tengerbiztonsági Ügynökség 2005-ös pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (4) és különösen annak 19. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0114/2007),

               1.

               megállapítja, hogy az Európai Tengerbiztonsági Ügynökség végleges éves beszámolója a 2004-es és a 2005-ös pénzügyi évekre vonatkozóan a következőképpen alakul:
               A bevételek és kiadások elszámolása a 2004. és a 2005. pénzügyi évben

                           (1000  EUR)

                           2005

                           2004

                              Bevételek

                           Közösségi támogatások

                           16 060

                           12 800

                           Egyéb bevételek

                           5

                              Összesen (a)

                           16 060

                           12 805

                              Kiadások

                              Személyi juttatások – I. költségvetési cím

                           Kifizetések

                           6 063

                           3 594

                           Átvitt előirányzatok

                           161

                           143

                              Igazgatás – II. költségvetési cím

                           Kifizetések

                           1 598

                           635

                           Átvitt előirányzatok

                           333

                           684

                              Működés – III. költségvetési cím

                           Kifizetések

                           7 515

                           437

                           Átvitt előirányzatok

                           2 074

                              Összesen (b)

                           15 670

                           7 567

                              Mérleg (c = a – b)

                           390

                           5 238

                           Átvitt és törölt előirányzatok

                           126

                           251

                           Árfolyam-különbözetek

                           -1

                           -1

                              A pénzügyi év költségvetésének végrehajtási mérlege

                           515

                           5 488

                           Változás automatikus átvitelekben és be nem érkezett számlákban

                           -1 021

                           2 089

                           Változás a pénzügyi év befektetéseiben

                           469

                           242

                           Változás adósságokban (Bizottság)

                           -52

                           -5 489

                           A pénzügyi év értékcsökkenési leírása

                           -151

                           -43

                           Változás szállítóknak kifizetett előlegekben

                           5 296

                           56

                              Céltartalékok

                           -106

                              Egyéb tételek

                           -515

                              A pénzügyi év gazdasági kiigazításainak egyenlege (e)

                           4 435

                           2 343

                              Megjegyzés: az összegekben a kerekítés miatt eltérések fordulhatnak elő.

                              Forrás: Ügynökségi adatok. A táblázat az ügynökség éves beszámolójában szereplő adatokat foglalja össze.

               2.

               jóváhagyja az Európai Tengerbiztonsági Ügynökség 2005-ös pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot az Európai Tengerbiztonsági Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 13. o.

      (2)  HL C 312., 2006.12.19., 30. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 208., 2002.8.5., 1. o. A legutóbb az 1891/2006/EK rendelettel (HL L 394., 2006.12.30., 1. o.) módosított rendelet.

      (5)  HL L 357., 2002.12.31., 72. o.


title: 2009/334/EK: A Bizottság határozata ( 2009. április 20. ) az európai GNSS-rendszerek biztonságával foglalkozó szakértői csoport létrehozásáról (EGT-vonatkozású szöveg )

text:
               21.4.2009

               HU

               Az Európai Unió Hivatalos Lapja

               L 101/22

      A BIZOTTSÁG HATÁROZATA

   (2009. április 20.)
   az európai GNSS-rendszerek biztonságával foglalkozó szakértői csoport létrehozásáról
   (EGT-vonatkozású szöveg)
   (2009/334/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendelet (1) alapjaiban módosította a címében említett két program irányításának és finanszírozásának rendjét.

               (2)

               A 683/2008/EK rendelet 13. cikkének (1) bekezdése értelmében a Bizottság foglalkozik a rendszerek biztonságát érintő valamennyi kérdéssel, ennek során az egész program vonatkozásában megfelelően figyelembe veszi a biztonsági követelmények ellenőrzésének és integrálásának szükségességét. Az említett cikk (2) bekezdése értelmében a Bizottság elfogadja a rendszerek biztonságát szolgáló technológiákhoz való hozzáférés ellenőrzésére és az e technológiák használatára vonatkozó főbb műszaki követelményeket megállapító végrehajtási intézkedéseket. Végül a (3) bekezdés értelmében a Bizottság – a szakértők véleményének teljes mértékű figyelembevételével – biztosítja a (2) bekezdésben említett intézkedések tiszteletben tartásához szükséges lépések megtételét és a rendszerek biztonságával kapcsolatban felmerülő esetleges új követelmények teljesülését.

               (3)

               A 683/2008/EK rendelet 23. cikke 2009. július 25-i hatállyal hatályon kívül helyezi a Galileo Közös Vállalkozás létrehozásáról szóló, 2002. május 21-i 876/2002/EK tanácsi rendelet (2) 7. cikkét. Ez a 7. cikk egy biztonsági tanácsot hozott létre a Galileo rendszerrel összefüggő biztonsági kérdések vizsgálatára.

               (4)

               Ahhoz, hogy a 683/2008/EK rendelet 13. cikkének idézett rendelkezéseiben meghatározott küldetését teljesíthesse, és 2009. július 25. után is biztosítható legyen a 876/2002/EK rendelet 7. cikke értelmében az említett időpontig a biztonsági tanács feladatkörébe tartozó feladatok megfelelő színvonalú ellátása, a Bizottságnak szüksége van a tagállamok szakértőinek segítségére.

               (5)

               A 683/2008/EK rendelet elfogadásakor a Bizottság nyilatkozatban vállalta, hogy a rendelet fent idézett 13. cikkének (1) bekezdésében foglalt rendelkezések végrehajtásához és a rendszerek biztonságával összefüggő kérdések vizsgálatához tagállami képviselőkből szakértői csoportot hoz létre.

               (6)

               Ebben a nyilatkozatában a Bizottság kijelentette, hogy a szakértői csoport tagállamonként egy-egy képviselőből és a Bizottság egy képviselőjéből fog állni, hogy a testületben az elnöki teendőket a Bizottság képviselője fogja ellátni, továbbá hogy a testület meg fogja alkotni eljárási szabályzatát, amely egyebek mellett elő fogja írni, hogy a testület konszenzussal alkot véleményt, és a szakértők jogosultak lesznek a rendszerek biztonságával kapcsolatban bárminemű kérdést felvetni.

               (7)

               Ugyanebben a nyilatkozatában a Bizottság azt is vállalta, hogy hatáskörének gyakorlása során – és különösen a 683/2008/EK rendelet 13. cikke értelmében megállapítandó főbb rendszerbiztonsági követelmények meghatározása előtt – konzultálni fog a szakértői csoporttal, és teljes mértékben figyelembe fogja venni annak véleményét.

               (8)

               Az említett nyilatkozatban a Bizottság azt is kijelentette, hogy a szakértői csoport munkájában a testület eljárási szabályzatában foglalt feltételekkel megfigyelőként indokolt biztosítani az Európai GNSS Ellenőrző Hatóság és az Európai Űrügynökség képviselőjének, valamint a főtitkár/főképviselő megbízottjának részvételét, továbbá hogy célszerű lehetőséget adni arra, hogy az Európai Közösség által kötött nemzetközi megállapodások rendelkezzenek harmadik országoknak a szakértői csoport munkájában való, a testület belső eljárási szabályzatában foglalt feltételekkel történő részvételéről.

               (9)

               Mindezeknek megfelelően „Az Európai GNSS-rendszerek Biztonsági Tanácsa” elnevezéssel indokolt létrehozni egy olyan szakértői csoportot, amelynek megalakítása, feladatköre, összetétele és működése megfelel a Bizottság fent idézett nyilatkozatában foglalt kijelentéseknek, és igazodik a C(2005) 2817 bizottsági határozatban a Bizottság munkáját segítő szakértői csoportokra vonatkozóan megállapított horizontális keretfeltételekhez.

               (10)

               Indokolt biztosítani, hogy a szóban forgó szakértői csoport munkájában harmadik országok is részt vehessenek. Figyelemmel különösen arra, hogy az Európai Űrügynökség két tagja, Norvégia és Svájc részt vesz az európai GNSS-programokban és e programok biztonsági vonatkozásai közvetlenül érintik őket, fontos, hogy ez a két ország társult tagként ideiglenesen három évig részt vehessen a szakértői csoport munkájában, és ezen ideiglenes részvétel időtartamát az Európai Közösség és az adott harmadik állam kétoldalú megállapodásban meghosszabbíthassa,

         A KÖVETKEZŐKÉPPEN HATÁROZOTT:
   1. cikk
   Az Európai GNSS-rendszerek Biztonsági Tanácsa
   Az európai GNSS-rendszerek biztonsága területén „Az Európai GNSS-rendszerek Biztonsági Tanácsa” elnevezéssel szakértői csoport jön létre (a továbbiakban: biztonsági tanács).
   2. cikk
   Feladatok
   A biztonsági tanács segíti a Bizottság munkáját a 683/2008/EK rendelet 13. cikkének (1) bekezdésében foglalt rendelkezések végrehajtásában és az európai GNSS-rendszerek biztonságával összefüggő kérdések vizsgálatában. A Bizottság konzultál a biztonsági tanáccsal a 13. cikk (2) bekezdése értelmében kidolgozandó főbb rendszerbiztonsági követelmények meghatározása előtt; a biztonsági tanács támogatást nyújt a Bizottságnak a 13. cikk (3) bekezdésében foglalt rendelkezések alkalmazásához.
   3. cikk
   Konzultáció
   A Bizottság a biztonsági tanáccsal rendszeresen konzultál. Véleményét teljes mértékben figyelembe veszi.
   4. cikk
   Összetétel
   (1)   A biztonsági tanács tagállamonként egy képviselőből áll, akit a biztonság és a védelem területének elismert szakértői közül kell kiválasztani; a biztonsági tanácsnak tagja továbbá a Bizottság egy képviselője.
   (2)   A biztonsági tanács munkájában a testület eljárási szabályzatában foglalt feltételekkel összhangban, megfigyelői minőségben részt vehet az Európai GNSS Ellenőrző Hatóság és az Európai Űrügynökség egy-egy képviselője, valamint a főtitkár/főképviselő megbízottja.
   (3)   Az Európai Közösség által megkötött nemzetközi megállapodás rendelkezhet harmadik országok képviselőinek a biztonsági tanács munkájában való részvételéről, beleértve a teljes jogú tagként való részvételt is.
   (4)   E határozat hatálybalépésétől fogva Norvégia és Svájc képviselője a biztonsági tanács eljárási szabályzatában foglalt feltételekkel megfigyelőként ideiglenesen részt vehet a biztonsági tanács munkájában, amennyiben Norvégia, illetőleg Svájc előzetesen megerősíti arra vonatkozó szándékát, hogy területén az európai GNSS-rendszerekhez kapcsolódó infrastruktúra, szolgáltatások és technológia megfelelő szintű védelmének biztosításához szükséges biztonsági intézkedéseket – különösen a kivitel ellenőrzése vonatkozásában – maradéktalanul alkalmazza. Ezen ideiglenes részvétel időtartamát úgy kell meghatározni, hogy módot adjon a (3) bekezdésben említett megállapodás megkötésére, ugyanakkor azonban három évnél ne legyen hosszabb.
   (5)   Harmadik államnak a biztonsági tanács munkájában való részvétele korlátozható vagy felfüggeszthető, ha vélelmezhető, hogy a kérdéses állam cselekményei nem teszik lehetővé a biztonsággal összefüggésben szükséges védelem egy meghatározott szintjének fenntartását vagy az európai GNSS-programok vonatkozásában meghatározott biztonsági szabályok teljesülését.
   (6)   A biztonsági tanács elnöke eseti alapon, a testület eljárási szabályzatában meghatározott feltételekkel más szakértőket is felkérhet a biztonsági tanács munkájában való részvételre. Ilyen esetekben az elnök a biztonsági tanács tagjait előzetesen tájékoztatja e szakértők jelenlétének indokairól.
   (7)   Valamely tagállam vagy szervezet képviselője a helyébe lépő új képviselő kinevezéséig, illetőleg megbízatása időtartamának végéig látja el feladatait. Valamely állam vagy szervezet képviselőjének kinevezését a Bizottság elutasíthatja, ha a kérdéses kinevezést nem tartja megfelelőnek, különösen pedig összeférhetetlenség fennállása esetén; a Bizottság erről haladéktalanul értesíti az érintett államot vagy szervezetet, amely ekkor másik képviselőt nevez ki.
   5. cikk
   Működés
   (1)   A biztonsági tanácsban az elnöki teendőket a Bizottság képviselője látja el.
   (2)   Meghatározott kérdések vizsgálatára – a Bizottság egyetértésével, a biztonsági tanács által meghatározott megbízatással – alcsoport hozható létre; megbízatásának teljesülésével az alcsoport megszűnik.
   (3)   A biztonsági tanács és alcsoportjai rendesen a Bizottság és annak szervezeti egységei valamelyik működési helyén, a Bizottság által meghatározott módon és időbeosztás szerint tartják üléseiket. Az ülések helyszínének biztonságáról az elvégzendő munka természetének megfelelően alkalmas módon gondoskodni kell. Titkársági szolgáltatásokat a Bizottság szervezeti egységei nyújtanak. Az üléseken részt vehetnek a Bizottság egyéb érdekelt tisztviselői.
   (4)   A biztonsági tanács a Bizottság által elfogadott eljárásiszabályzat-minta (3) alapján elfogadja eljárási szabályzatát. Az eljárási szabályzatban rendelkezik különösen arról, hogy véleményét és jelentéseit a biztonsági tanács a lehetőségekhez mérten egyhangúlag fogadja el, továbbá arról, hogy a biztonsági tanács bármely tagja jogosult bármely olyan kérdést felvetni, amely összefügg az európai GNSS-rendszerek biztonságával.
   (5)   A biztonsági tanács és alcsoportjai ülésein részt vevő személyek – különösen a minősített dokumentumok vonatkozásában – kötelesek szigorúan betartani a Bizottság védelmi és biztonsági szabályait.
   6. cikk
   Az ülések költségei
   (1)   A tagoknak, a szakértőknek és a megfigyelőknek a biztonsági tanács tevékenységével összefüggésben felmerülő utazási és tartózkodási költségeit a Bizottság saját hatályos belső szabályainak megfelelően visszatéríti. A feladatok ellátása külön díjazást nem von maga után.
   (2)   Az ülésekkel kapcsolatban felmerülő költségeket az éves forrásfelosztási eljárás keretében az érintett szervezeti egység részére megállapított előirányzatok erejéig kell visszatéríteni.
   7. cikk
   Hatálybalépés
   Ez a határozat elfogadásának napján lép hatályba. Ezt a határozatot Az Európai Unió Hivatalos Lapjában közzé kell tenni.

      Kelt Brüsszelben, 2009. április 20-án.

            a Bizottság részéről

         Antonio TAJANI

            alelnök

      (1)  HL L 196., 2008.7.24., 1. o.

      (2)  HL L 138., 2002.5.28., 1. o.

      (3)  SEC(2005) 1004, 2005. július 27., III. melléklet.


title: 2011/870/EU: Az Európai Központi Bank határozata ( 2011. december 14. ) az eurorendszer refinanszírozási műveleteivel és a fedezet elfogadásával kapcsolatos további átmeneti intézkedésekről (EKB/2011/25)

text:
               22.12.2011

               HU

               Az Európai Unió Hivatalos Lapja

               L 341/65

         AZ EURÓPAI KÖZPONTI BANK HATÁROZATA
   (2011. december 14.)
   az eurorendszer refinanszírozási műveleteivel és a fedezet elfogadásával kapcsolatos további átmeneti intézkedésekről
   (EKB/2011/25)
   (2011/870/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1., valamint 18.2. cikkére,
   mivel:

               (1)

               A Központi Bankok Európai Rendszerének Alapokmánya 18.1. cikke szerint az Európai Központi Bank („EKB”) és azon tagállamok nemzeti központi bankjai („NKB-k”), amelyeknek pézneme az euro, hitelműveleteket végezhetnek hitelintézetekkel és más piaci szereplőkkel megfelelő fedezet mellett történő hitelnyújtás révén. Az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (1) (a továbbiakban: Általános dokumentáció) határozza meg azokat a feltételeket, amelyek alapján az EKB és az NKB-k hitelműveleteket hajthatnak végre, beleértve a eurorendszer hitelműveleteihez alkalmazandó fedezetek elfogadhatósági követelményeit.

               (2)

               2011. december 8-án a Kormányzótanács további hitelbővítő intézkedéseket fogadott el a banki hitelezés és az euroövezeti pénzpiac likviditásának támogatása érdekében. Ezzel a döntéssel összhangban és az eurorendszer monetáris politikai műveleteiben szerződő felek számára való likviditásbővítés javítása céljából lehetővé kell tenni egy olyan opciót, amely alapján egyes hosszabb lejáratú refinanszírozási műveleteket lejártuk előtt módosítani vagy megszüntetni lehet, illetve ki kell bővíteni az eurorendszer monetáris politikai műveleteiben fedezetként felhasználható eszközök elfogadhatóságára vonatkozó követelményeket.

               (3)

               Az ilyen intézkedések átmenetileg alkalmazhatók mindaddig, amíg a Kormányzótanács megítélése szerint a pénzügyi rendszer stabilitása nem engedi meg az eurorendszer monetáris politikai műveletekre vonatkozó általános keretrendszerének alkalmazását,

         ELFOGADTA EZT A HATÁROZATOT:
   1. cikk
   A refinanszírozási művelekhez és az elfogadható fedezetekhez kapcsolódó további intézkedésekről
   (1)   Az eurorendszer monetáris politikai műveleteinek végzésével, illetve a fedezetek elfogadhatósági követelményeivel kapcsolatosan ebben a határozatban meghatározott szabályokat az Általános dokumentációval összhangban kell alkalmazni.
   (2)   Az ebben a határozatban és az NKB-k által a nemzeti szinten végrehajtott Általános dokumentáció közötti bármilyen eltérés esetén ez a határozat alkalmazandó. Az NKB-k folytatják az Általános dokumentáció valamennyi rendelkezésének változatlan alkalmazását az ebben a határozatban meghatározottak kivételével.
   2. cikk
   A hosszabb lejáratú refinanszírozási műveletek megszüntetésének vagy módosításának opciója
   Az eurorendszer bizonyos körülmények között dönthet úgy, hogy a szerződő felek a lejárat előtt csökkenthetik az egyes hosszabb lejáratú refinanszírozási műveletek összegét vagy megszüntethetik azokat.
   3. cikk
   Egyes további eszközalapú értékpapírok elfogadása
   (1)   Az Általános dokumentáció 6. fejezete szerint elfogadható eszközalapú értékpapírokon kívül, az eurorendszer monetáris politikai céljaira fedezetként elfogadhatóak azon eszközalapú értékpapírok, amelyek fedezeti eszközei vagy lakossági jelzáloghitelek, vagy kis- és középvállalkozásoknak nyújtott kölcsönök, abban az esetben is, ha azok nem felelnek meg az Általános dokumentáció 6.3.2. szakasza szerinti hitelminőségi követelményeknek, ugyanakkor megfelelnek az Általános dokumentáció alapján az eszközalapú értékpapírokra vonatkozó valamennyi elfogadhatósági feltételnek, amennyiben legalább az Általános dokumentáció 6.3.1. szakaszában említett, eurorendszer harmonizált minősítési rendszerében a 2. szintű hitelminősítés második legjobb minősítésével rendelkeznek kibocsátáskor és azt követően bármikor. A következő követelményeknek is meg kell felelniük:

               a)

               a cash flow-t generáló eszközalapú értékpapírok ugyanabba az eszközosztályba tartoznak, vagyis az eszközhalmaz vagy kizárólag lakossági jelzáloghitelből, vagy kizárólag kis- és középvállalkozásoknak nyújtott kölcsönökből áll, valamint nem lehet különböző eszközosztályokba tartozó eszközök csoportja;

               b)

               az eszközalapú értékpapír fedezeti eszközei nem tartalmazhatnak olyan kölcsönt, amely:

                           i.

                           az eszközalapú értékpapír kibocsátásakor nemteljesítő; vagy

                           ii.

                           bármikor strukturált, szindikált vagy tőkeáttétellel finanszírozott;

               c)

               az eszközalapú értékpapírt biztosítékként benyújtó szerződő fél vagy bármely vele közeli kapcsolatban álló harmadik fél nem játhat el kamatlábhedge szolgáltatás nyújtójaként az eszközalapú értékpapír vonatkozásában;

               d)

               az eszközalapú értékpapír tranzakciós dokumentumai tartalmaznak szolgáltatásfolytonossági előírásokat.

         (2)   Az (1) bekezdés vonatkozásában a „kis- és középvállalkozás” fogalma megegyezik a mikro-, kis- és középvállalkozások meghatározásáról szóló, 2003. május 6-i 2003/361/EK bizottsági ajánlásban (2) meghatározottakkal.
   4. cikk
   Egyes további hitelkövetelések elfogadása
   (1)   Az eurorendszer monetáris politikai műveleteihez az NKB-k elfogadhatnak biztosítékként olyan hitelköveteléseket, amelyek nem felelnek meg az eurorendszer elfogadhatósági követelményeinek.
   (2)   Az (1) bekezdésben szerinti hitelkövetelések elfogadásával kapcsolatban az NKB-k meghatározhatnak elfogadhatósági feltételeket és kockázatkezelési intézkedéseket. Ezen elfogadhatósági feltételeket és kockázatkezelési intézkedéseket a Kormányzótanácsnak előzetesen jóvá kell hagynia.
   5. cikk
   Záró rendelkezések
   Ez a határozat 2011. december 19-én lép hatályba.

      Kelt Frankfurt am Mainban, 2011. december 14-én.

            az EKB Kormányzótanácsa részéről

            az EKB elnöke

         Mario DRAGHI

      (1)  HL L 310., 2000.12.11., 1. o.2012. január 1-jétől az EKB/2000/7 iránymutatás helyébe az eurorendszer monetáris politikai eszközeiről és eljárásairól szóló, 2012. szeptember 20-i EKB/2011/14 iránymutatás (HL L 331., 2011.12.14., 1. o.) lép.

      (2)  HL L 124., 2003.5.20., 36. o.


title: A Tanács határozata (1993. december 20.) egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint egyrészről az Európai Gazdasági Közösség és azok tagállamai, másrészről a Bolgár Köztársaság között létrejött Európa-megállapodás kiegészítő jegyzőkönyvének megkötéséről

text:
Fontos jogi nyilatkozat

|

31994D0049

Hivatalos Lap L 025 , 29/01/1994 o. 0026 - 0026 finn különkiadás fejezet 11 kötet 28 o. 0037  svéd különkiadás fejezet 11 kötet 28 o. 0037

		A Tanács határozata(1993. december 20.)egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint egyrészről az Európai Gazdasági Közösség és azok tagállamai, másrészről a Bolgár Köztársaság között létrejött Európa-megállapodás kiegészítő jegyzőkönyvének megkötéséről(94/49/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben 228 cikkének (2) bekezdésével,tekintettel a koppenhágai Európai Tanács 1993. június 21–22-i következtetéseire,tekintettel a Bizottság javaslatára,mivel a Bizottság a Közösség nevében tárgyalt a kereskedelemről és a kereskedelemmel kapcsolatos ügyekről szóló ideiglenes megállapodás és a Bolgár Köztársasággal megkötött Európa-megállapodás kiegészítő jegyzőkönyvéről;mivel szükséges e kiegészítő jegyzőkönyv jóváhagyása,A KÖVETKEZŐKÉPPEN HATÁROZOTT:1. cikkEgyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint egyrészről az Európai Gazdasági Közösség és azok tagállamai, másrészről a Bolgár Köztársaság között létrejött Európa-megállapodás kiegészítő jegyzőkönyvét a Közösség nevében a Tanács jóváhagyja.A kiegészítő jegyzőkönyv szövegét e határozathoz csatolták.2. cikkA Tanács elnöke felhatalmazást kap, hogy kijelölje a kiegészítő jegyzőkönyvnek az Európai Közösség nevében történő aláírására jogosult személyt.Az Európai Közösség nevében a Tanács elnöke gondoskodik az értesítésről a kiegészítő jegyzőkönyv 8. cikkének megfelelően.Kelt Brüsszelben, 1993. december 20-án.a Tanács részérőlaz elnökW. Claes--------------------------------------------------